Panda
Velika panda (latinski: Ailuropoda melanoleuca) je miroljubiva životinja iz porodice medvjeda koja se hrani izdancima bambusa. Panda je crno-bijeli medvjed koji živi u temperaturnoj zoni bambusovih šuma u centralnoj Kini. Njihova populacija je malobrojna i izolovana jer su šume bambusa u Kini prorijeđene. Vlada NR Kine je ustanovila više od 30 rezervata. Zbog sve ubrzanijeg ekonomskog rasta, pandama je ljudska pomoć potrebna i to više nego ikada. Nalazi se među najugroženijim životinjskim vrstama i često se uzima kao simbol ugroženih vrsta kao i borbe da se one zaštite.